cyanic-selkie/wikianc huggingface dataset:
Celso Emilio Ferreiro
O soño sulagado
No plano formal, Celso Emilio emprega fundamentalmente os metros hendecasílabo e o heptasílabo, encargados de lle daren ritmo a todo o poemario. Agás nalgunha ocasión, non renega aínda claramente da linguaxe poética tradicional e adoita observar as regras de versificación. No tocante ás figuras literarias usa abundantes paralelismos e anáforas, que o relacionan co neotrobadorismo, e aliteracións e onomatopeas con intención moitas veces irónica. A lingua presenta trazos característicos do galego central.
Pierre Molères
Traxectoria
Foi ordenado sacerdote o 14 de abril de 1962. O 21 de xaneiro de 1986 foi nomeado bispo coadxutor de Baiona, Lescar e Oloron. Recibiu a ordenación episcopal de mans do bispo diocesano Jean-Paul Vincent, o 2 de marzo, sendo os co-consagradores o bispo de Nanterre, François Favreau, e o bispo de Aire e Dax, Robert-Pierre Sarrabère.
Mal (filosofía)
Definicións
Defínese principalmente como a ausencia do ben. O mal está no vicio, en oposición á virtude.
Noción metafísica
Concepción do mal como unha dualidade do ser: Considérao como un contraste interno do ser, é dicir, como unha loita interna entre dous principios. Trátase dunha concepción pola cal o dominio do ser está dividido en dous campos opostos, dominados por dous principios antagónicos. A relixión persa é o modelo deste pensamento, e opoñía á divindade unha antidivindade que é o principio do mal. Esta doutrina evita a redución, tan pouco convincente para o home común, do mal a nada e apela ao mesmo tipo de xustificación á que recorre a negación metafísica da realidade do mal.
Insua Vella, As Oiras, Alfoz
Insua Vella é un lugar da parroquia das Oiras no concello lugués de Alfoz na comarca da Mariña Central. Segundo o IGE en 2011 tiña un habitante (unha muller).
Blanco y Negro Records
Blanco y Negro Records foi un selo discográfico creado en 1983 por Geoff Travis de Rough Trade Records e Mike Alway de Cherry Red. Michel Duval de Les Disques du Crépuscule tamén estivo involucrado na etiqueta. Cando Alway deixou o selo, Alan McGee de Creation Records uniuse a Blanco y Negro.
Jürgen Habermas
Dificultades co enfoque de Habermas
Finalmente, unha das maiores dificultades para aceptar unha boa parte do que Habermas escribiu da súa insistencia en asumir que pode existir un suxeito universal relativamente fixo e idéntico a si mesmo. Dende unha perspectiva máis directamente política, a convocatoria de Habermas para unha reanimación da esfera pública reséntese de estar baseada nun modelo de política moi modernista e por tanto lixeiramente anticuada no entanto que infinita discusión de ideas.
Solsticio
En astronomía, o solsticio é o momento en que o Sol, durante o seu movemento aparente na esfera celeste, alcanza o seu maior afastamento, en latitude, do ecuador. Os solsticios ocorren dúas veces por ano: o 21 ou 22 de decembro e o 21 ou 22 de xuño. O nome provén do latín solstitium (sol sistere ou sol quieto).
Características
Os solsticios son aqueles momentos do ano nos que o Sol atinxe a súa máxima posición meridional ou boreal. No solsticio de verán do hemisferio Norte o Sol atinxe o cénit ao mediodía sobre o Trópico de Cáncer e no solsticio de inverno atinxe o cénit ao mediodía sobre o Trópico de Capricornio. As datas do solsticio de inverno e do solsticio de verán están cambiadas para ambos os hemisferios.
O solsticio de decembro
No Círculo polar ártico o centro do Sol soamente toca o horizonte do Sur sen saír. É o único día en que o sol se mantén abaixo do horizonte por 24 horas.
Albedo
En astronomía, o albedo dos satélites e asteroides pódese utilizar para inferir acerca da composición da superficie, especialmente sobre a cantidade de xeo. En astronomía ofrece un medio indirecto de pescudar a natureza dun astro mediante a comparación do seu albedo co de materias coñecidas: o máis alto corresponde ó do planeta Venus, o máis baixo a algúns asteroides carbonáceos e así como ós satélites marcianos Fobos e Deimos.
Locomotora
Orixes
Desde os seus inicios a principios do século ata mediados do século século, as locomotoras foron de vapor. A primeira locomotora de vapor foi construída por Richard Trevithick en 1804, 25 anos antes da máquina de George Stephenson. Esta máquina non deu resultado porque circulaba por raíles de ferro fundido inapropiados para o seu peso. Ata 1825, a utilización de locomotoras de vapor foi exclusiva de liñas férreas en minas de carbón.
Vicente Lobit Rodríguez
Vicente Lobit Rodríguez, finado en Burgos en novembro de 1882, foi un médico e político galego.
Locomotora
Locomotoras diésel-eléctricas
A locomotora diésel-eléctrica (tamén chamada híbrida eléctrica) consiste basicamente en dous compoñentes: un motor diésel que move un xerador eléctrico, e varios motores eléctricos (coñecidos como motores de tracción) que comunican ás rodas (pares) a forza tractora e que moven a locomotora. Xeralmente, hai un motor de tracción por cada eixo, sendo xeralmente 4 ou 6 nunha locomotora típica. Os motores de tracción aliméntanse con corrente eléctrica procedente do xerador principal e logo, por medio de piñóns, moven os eixos onde están axustadas as rodas.
Configuracións especiais
miniatura|esquerda|Cabina de condución, [[Antuerpen (Bélxica).]] Durante moitos anos, as locomotoras estaban situadas na cabeza do convoi e debían cambiar de posición cando se investía o sentido da marcha. En tempos máis recentes, moitos trens dispoñen nun extremo dunha locomotora e no outro dun coche de pasaxeiros cunha cabina, o que permite ao tren circular en calquera dos dous sentidos sen necesidade de modificar a posición da locomotora. No primeiro caso o tren é arrastrado pola locomotora, e no outro é empuxado, que en xerga técnica, coñécese como “push- pull”. Tamén existe a variante coñecida como automotor, onde non existe unha locomotora como tal, senón que todo o tren é á vez coche de pasaxeiros e locomotora, ou se intercalan remolques sen tracción propia entre coches  automotores.
O Igrexario, Fisteus, Curtis
O Igrexario é un lugar da parroquia de Fisteus no concello coruñés de Curtis da comarca de Betanzos. Tiña 12 habitantes no ano 2010 segundo datos do Instituto Nacional de Estadística, dos cales 5 eran homes e 7 eran mulleres.
Qatar Airways
Frota
En outubro de 2017 a frota de Qatar Airways estaba formada polos seguintes avións:
Torsten Frings
Torsten Frings, nado o 22 de novembro de 1976 en Würselen, é un ex-futbolista e actual adestrador xermano.
Carreira
A súa carreira comeza na terceira división xermana, no Alemannia Aachen, e na tempada 1996-97 foi transferido ao Werder Bremen. Aquí ficou ata o ano 2002 xogando máis de 160 encontros de liga e anotando 15 goles.
Ecuador celeste
Äquator
Cardosa
O topónimo galego Cardosa pode referirse a:
Chatti
miniatura|400px|O limes romano do Rin e os pobos xermanos da Germania libera a mediados do [[século I, aparecendo os catos fronte á provincia romana de Xermania Superior.]] Os chatti ou catti eran un antigo pobo xermánico situado no Hesse central e setentrional e na Baixa Saxonia meridional, ao longo do curso superior do río Weser e nos vales e montañas das rexións dos ríos Eder, Fulda e Werra, un distrito aproximadamente correspondente a Hessen-Cassel, aínda que probablemente máis amplo. De acordo con Tácito, entre eles estaban os batavi, ata que unha pelexa intestina os fixo separarse e ocupar novas terras no esteiro do Rin.
División celular
Principais tipos de división celular
Os principais tipos de división celular son tres: mitose, meiose e fisión binaria bacteriana.
Alboriño, San Cibrán de Ribarteme, As Neves
Alboriño é un lugar da parroquia de San Cibrán de Ribarteme no concello pontevedrés das Neves na comarca do Condado. Segundo os datos do Instituto Galego de Estatística do ano 2008 ten 8 habitantes (4 homes e 4 mulleres).
Río das Donas, As Oiras, Alfoz
Río das Donas é un lugar da parroquia das Oiras no concello lugués de Alfoz na comarca da Mariña Central. Segundo o IGE, en 2011 tiña 4 habitantes (1 home e 3 mulleres).
Theodor Adorno
250px|miniatura|dereita|Theodor Adorno.
Florencio García Goyena
Traxectoria
Ocupou os cargos de síndico-consultor das Cortes e Deputación de Navarra; fiscal criminal en Burgos; corrixidor en Guipúscoa; gobernador civil en Granada e Zaragoza; Rexente das audiencias de Valencia e Burgos; Maxistrado e presidente da Sala de Indias do Tribunal Supremo; Ministro de Xustiza con Joaquín Pacheco e no gabinete de Joaquín María López en 1843.
Lánidos
Algúns picanzos son coñecidos como "paxaros carniceiros" polo seu costume de pendurar corpos de insectos ou de pequenos vertebrados.
Xéneros
Na familia recoñécense os catro xéneros seguintes:
Laxe (homónimos)
O topónimo galego Laxe pode referirse a:
Ana Comnena
Esponsais e voda
En 1097, con 14 anos, Ana casou cun brillante mozo nobre, o césar Nicéforo Brienio. Nicéforo era o fillo dunha familia aristocrática que competira con Aleixo I na súa ascensión ao trono. Nicéforo era tamén un recoñecido home de estado, xeneral e historiador. Ana indica que o seu matrimonio foi máis unha unión política que unha cuestión de amor. Con todo na súa maior parte probou ser unha unión proveitosa durante 40 anos e da que naceron catro nenos: Aleixo Comneno, Xoán Ducas, Irene Ducaina e María Briennio Comnena.
Vlasta Burian
Josef Vlastimil Burian, coñecido como Vlasta Burian, nado en Liberec o 9 de abril de 1891 e finado en Praga o 31 de xaneiro de 1962, foi un actor e cantante checo.
Río Lérez, ría de Pontevedra
Curso
miniatura|dereita|300px|[[Praia do Lérez en Pontevedra, co mosteiro de Lérez ao fondo.]]
Karl Beurlen
Traxectoria
Dimitiu dos seus cargos en Múnic e do Reichsforschungsrat debido ao proceso de desnazificación despois da segunda guerra mundial, e emigrou ao Brasil en 1950, onde traballou como paleontólogo no Instituto Xeolóxico Brasileiro na cidade do Río de Xaneiro. No Brasil traballou no procesamento de fósiles da fauna do supercontinente sur de Gondwana, converténdose en seguidor da, na época aínda fortemente rexeitada, teoría da deriva continental de Alfred Wegener. En 1958 construíu o Instituto Xeopaleontolóxico da recentemente fundada Universidade de Recife. No Brasil describiu en 1962, entre outras, a estratigrafía da Formación Santana, coñecida por diversos fósiles de peixes do período cretáceo na Chapada do Araripe. Por mor das condicións políticas inestábeis do país despois do golpe de 1964, xubilouse en 1969 e retornou a Alemaña. Alí escribiu diversos libros sobre fósiles, que tiveron grande éxito.
Historia de Houston
Século XX: a era do petróleo
miniatura|centro|800px|Panorama de Houston dende o cruzamento de Main Street con Texas Avenue cara ao norte, 1910; ao final de Main St., o porto no Buffalo Bayou.
Reino de Xerusalén
Fundación e historia inicial
Balduíno I morreu sen herdeiros en 1118, e sucedeuno o seu curmán, Balduíno de Le Bourg, conde de Edesa; Balduíno II foi igualmente un rei capaz e soubo defenderse fronte aos ataques de fatimís e selxúcidas. No seu reinado estableceuse a primeira das órdes militares e as fronteiras do reino seguiron ensanchándose coa captura da cidade de Tiro en 1124. A influencia do reino de Xerusalén estendeuse igualmente sobre Edesa e Antioquía, nas que Balduíno II actuou como rexente ó morrer os seus gobernantes no campo de batalla, aínda que Balduíno mesmo foi derrotado e posto en prisión polos turcos selxúcidas varias veces ao longo do seu reinado, e o propio reino de Xerusalén debeu ser gobernado por un rexente. As fillas de Balduíno casaron con familiares do conde de Edesa e do príncipe de Antioquía. A súa filla Melisenda foi declarada herdeira e sudeceuno á súa morte en 1131.
Vida no reino
Fulquerio, un participante na Primeira Cruzada, continuou a súa crónica até 1127. Despois non hai ningunha testemuña do ocorrido en Xerusalén até a chegada de Guillerme de Tiro, arcebispo de Tiro e chanceler de Xerusalén, quen comezou a escribir arredor de 1167 e finou cara a 1184. Porén, os seus escritos inclúen moita información sobre a Primeira Cruzada e os anos transcorridos entre o pasamento de Fulquerio e o seu tempo. Dende o punto de vista musulmán, están as memorias de Usama Ibn Munqid, un soldado e embaixador de Damasco en Xerusalén e Exipto. Estas memorias, Kitab al i'tbiar, inclúen un relato moi vivo da sociedade cruzada no leste. O resto da información pódese obter de viaxeiros tales como Benxamín de Tudela e Ibn Yubayr.
Economía
Xerusalén, á súa vez, obtía beneficios a través dos tributos, en primeiro lugar das cidades costeiras que aínda non conquistara, e despois dos Estados veciños como Damasco e Exipto, aos que no puido conquistar directamente. Unha vez Balduíno I estendeu os seus dominios alén do Xordán, Xerusalén tamén obtivo beneficios das taxas que cobraba ás caravanas que cruzaban de Siria a Exipto ou Arabia. Esta economía monetaria permitiu que o problema da escaseza de efectivos militares se solucionase recorrendo a contratar mercenarios, algo pouco habitual na Europa medieval. Os mercenarios podían ser cruzados europeos, ou ben, con máis frecuencia, soldados musulmáns, como os famosos turcoples.
& (sinxelo)
As cancións do single
O tema incluído como bonus track do single "Theme for a-nation '03", foi supostamente un tema que Ayumi gravou como lema para a xira a-nation do ano 2003, de aí deriva o título da canción. Pero xamais cantou dita canción dentro da xira, e os únicos rexistros gravados que se teñen desta canción é o 31 de decembro do 2005 cando a artista cantou a canción dentro do seu concerto do final de ano COUNTDOWN LIVE 2005-2006, ironicamente dous anos despois do a-nation '03.
Poema en catro tempos
Características
Está escrito en forma de sinfonía, ten elementos vangardistas, unha tradición romántico-simbolista que considera a música como a arte por excelencia.
4º movemento: Andante maestoso
Para o Diccionario da literatura galega :
Nissan
Historia
En 1931, DAT sacou un novo coche pequeno, o primeiro "Datson", que significa "fillo de DAT". Máis tarde, en 1933 despois de que Nissan tomou o control de DAT, a última sílaba de Datson foi trocada a "sol", porque "son" tamén significa "perda" (损) en xaponés, de aí o nome de "Datsun"(ダットサン, Dattosan).
miniatura|dereita|Nissan GT R
O capitán Kidd
O capitán Kidd (en Captain Kidd) é un filme estadounidense de 1945 dirixido por Rowland V. Lee, sendo o seu derradeiro filme antes de retirarse. Está protagonizado por Charles Laughton, Randolph Scott e Barbara Britton. Foi producido por Benedict Bogeaus e James Nasser e a música foi dirixida por Werner Janssen. O filme foi distribuído por United Artists e entrou no dominio público porque os produtores descoidaron a renovación dos dereitos de autor en 1972. Nas súas memorias, Nikita Khrushchev recolleu que era un dos filme favoritos de Iosif Stalin, e que Stalin se identificaba co capitán.
miniatura|upright=1.5|O capitán Kidd.
Fairchild Republic A-10 Thunderbolt II
Participou en operacións de combate na Guerra do Golfo, nos conflitos de Bosnia e Kosovo, na Guerra de Afganistán e na Guerra de Iraq. Despois de ser modernizado en varias ocasións, está previsto que o A-10 non sexa substituído polo novo F-35 Lightning II ata o ano 2028 ou incluso despois.
Padal brando
Fala
Un son da fala feito cando a parte media da lingua (dorso) toca o padal brando coñécese como consoante velar.
Gorgona (mitoloxía)
miniatura|A gorgona Medusa de Caravage. Na mitoloxía grega, as gorgonas eran criaturas fantásticas, espantosas que tiñan serpes na cabeza en lugar de cabelos. Segundo Hesíodo eran tres irmás, novas, fillas de Forcis e Ceto, dous deuses mariños de formas monstruosas e irmáns entre si. As gorgonas vivían no Occidente, onda o país das Hespérides, onda o reino dos mortos. Homero descoñece a gorgona como figura mitolóxica: na Odisea describe con ese nome unha cabeza fantasmal -sen corpo- que vive no Hades.
Caso Martin Guerre
Aparece o "novo Martin"
O "novo" Martin Guerre viviu tres anos con Bertrande e o seu fillo; tiveron dous nenos xuntos, dos que sobreviviu unha nena. "Martin" reclamou a herdanza do pai de Guerre, que morrera. Demandou ao tío paterno de Martin Guerre, Pierre Guerre, pedindo parte da herdanza.
Pierre Guerre, quen casara coa nai viúva de Bertrande durante a longa ausencia de Martin Guerre comezou a sospeitar. El e a súa muller tentaron convencer a Bertrande de que o novo Martin era un impostor. Un soldado que pasou por Artigat afirmou que o home era unha fraude: dicía que o verdadeiro Martin perdera unha perna na guerra. Pierre e os seus xenros atacaron ao novo Martin con paus, mais Bertrande interveu.
Apelación en Tolosa; Martin Guerre reaparece
O condenado inmediatamente apelou ao Parlamento de Tolosa. Os oficiais arrestaron a Bertrande e Pierre por cargos de posible acusación falsa e, no caso de Pierre, por perxuro. O novo Martin argumentou elocuentemente o seu caso e os xuíces en Tolosa tenderon a crer a súa versión da historia: que Bertrande foi presionada a cometer perxuro polo cobizoso Pierre Guerre. O acusado foi preguntado detalladamente sobre o seu pasado, as súas afirmacións foron comprobadas e ningunha contradición foi atopada.
Fontes contemporáneas e interpretacións
O historiador Robert Finlay criticou as conclusións de Davis, argumentando que Bertrande foi enganada (como a maioría dos seus contemporáneos, incluídos os xuíces) despois da longa ausencia do seu marido. Afirmou que Davis tentaba trasladar o punto de vista dunha sociedade moderna coa muller independente tomando as súas propias decisións, a aquela sociedade antiga. Sinala a improbabilidade de que Bertrande acusase ao seu propio cómplice de fraude, cando correría o risco de ter que defenderse contra cargos de adulterio ou acusación falsa.
Literatura e cultura popular
A infrecuente historia continuou a fascinar e inspirar a moitos escritores:
Igrexa de Väskinde
A igrexa de Väskinde (sueco: Väskinde kyrka) é unha igrexa medieval luterana en Väskinde, na illa sueca de Gotland, pertencente á diocese de Visby.
Arquitectura
A igrexa é de estilo gótico. Destaca o esculpido portal sur do seu coro. A súa rica ornamentación é pouco común para Gotland e semella reflectir unha influencia das igrexas de Westfalia. A igrexa de Väskinde tamén alberga algúns obxectos destacables. A pía bautismal data do século XII e foi realizada polo escultor coñecido como Master Majestatis. A cruz triunfal e de ao redor do ano 1240 e a igrexa tamén ten algunhas esculturas de madeira medievais de santos e un sagrario. Durante a restauración de 1953 descubríronse pedras pintadas dos séculos V e VIII nos arredores da igrexa, ademais dalgunhas tumbas medievais que no presente se atopan no seu interior.
Hílidos
Clasificación
Familia Hemiphractidae
Odeón de Herodes Ático
O Odeón de Herodes Ático é un edificio para audicións musicais construído na Acrópole de Atenas no ano 161 grazas á gran fortuna do cónsul romano Herodes Ático, que o fixo construír en memoria da súa muller, Aspasia Annia Regilla, morta o ano anterior.
Cíes
Lexislación
Así mesmo as Cíes foron declaradas zona de especial protección para as aves (ZEPA) da Rede Natura 2000 en 1988, foron confirmados como proposta de Lugar de importancia comunitaria (LIC) en 2004 e foron declaradas finalmente como zona especial de conservación (ZEC) en 2014. Ao igual que as augas das rías baixas, as Cíes están incluídas dentro dentro da ZEPA Espazo mariño das Rías Baixas de Galicia
O afundimento do Prestige
Hai que diferenciar entre o impacto visual e o impacto ambiental. As imaxes máis espectaculares foron as dos cantís e as aves afectadas, pero tamén se viron afectados os mamíferos mariños e toda a cadea trófica mariña, desde o plancto, que morrerá pola ausencia de luz ou envelenado, até o resto da pirámide, que padecerá os efectos directos do fuel e a falta de alimento.
Eliseo Subiela
Traxectoria
Foi distinguido “chevalier dans l´ordre des Arts et des Lettres de la Republique Française" en 1990 e membro honorario da Academia das Artes e Ciencias Cinematográficas de España en 1995. En 2005 obtivo unha bolsa da Fundación Guggenheim.
Cuíñas
Amais, como apelido pode referirse a:
Recursos hídricos
O 97% da auga da Terra é auga salgada e só o 3% restante é doce; algo máis de dous terzos desta está conxelada nos glaciares e nos casquetes de xeo polares. O resto da auga sen conxelar encóntrase principalmente no subsolo como auga subterránea, e só unha pequena fracción está presente sobre a superficie ou no aire.
Auga superficial
As actividades humanas poden ten un impacto grande e ás veces devastador sobre estes factores. Os humanos adoitan incrementar a capacidade de almacenamento construíndo encoros e diminuíla ao drenar as zonas húmidas. Os humanos a miúdo incrementan cantidade e velocidade da escorredura superficial ao pavimentar grandes áreas e canalizar o fluxo de ríos.
Fluxo baixo os ríos
Ao longo do curso dun río, o volume total de auga transportado río abaixo adoita ser unha combinación da auga libre visible que flúe polo río xunto cunha contribución substancial que flúe entre as rochas e sedimentos que están por debaixo do río e da súa chaira de inundación, o que se chama zona hiporreica. En moitos ríos de vales grandes, este compoñente que non se ve do fluxo pode exceder en moito ao fluxo visible. A zona hiporreica adoita formar unha interface dinámica entre a auga superficial e a auga subterránea dos acuíferos, que intercambia fluxo entre os ríos e os acuíferos que pode ser completamente cargada ou consumida. Isto é especialmente significativo nas áreas carsticas nas que as covas e ríos subterráneos son comúns.
Acentuación da escaseza de auga
A medida que medra a poboación mundial e aumenta a demanda de alimentos nun mundo cunha reserva de auga limitada, están poñéndose en marcha iniciativas para aprender como producir máis alimentos con menos auga, aplicando melloras nos métodos de rega e tecnoloxías agrícolas de xestión da auga, nos tipos de colleitas e na monitorización da auga. A acuicultura representa un pequeno pero crecente uso da auga. As pesquerías comerciais en auga doce poden tamén ser consideradas usos "agrícolas" da auga, pero xeralmente se lles dá unha menor prioridade que á rega (como no caso do mar de Aral e lago Pyramid (Nevada)).
Industrial
A auga tamén se usa en moitos procesos industriais a grande escala, como a produción termoeléctrica, refinado do petróleo, produción de fertilizantes e noutras fábricas, e para a extracción de gas natural das lousas. O vertido de auga sen tratar ao medio ambiente procedente de usos industriais causa polución. Esta contaminación inclúe a descarga de solutos (contaminación química) e de auga a temperatura elevada (contaminación térmica). A industria require auga pura para moitas aplicacións e utiliza diversas técnicas de purificación tanto na subministración da auga coma na súa descarga. A maioría desta auga pura xérase no mesmo sitio, procedente de fontes naturais de auga doce ou da rede de distribución municipal como augas grises. O consumo industrial de auga é xeralmente moito menor que a súa retirada, debido a que adoita haber leis que requiren que as augas grises industriais sexan tratadas e devoltas ao ambiente. As centrais termoeléctricas usan torres de arrefriamento que teñen un alto consumo, case igual á auga que retiran, xa que a maioría da auga captada é evaporada como parte do proceso de arrefriamento. Porén, a retirada é menor que noutros sistemas de arrefriamento.
Crecemento da poboación
En 2000 a poboación undial era de 6 200 millóns de persoas. A ONU estima que en 2050 haberá outros 3 500 millóns máis de persoas e que a maioría do crecemento terá lugar en países en desenvolvemento que xa sofren un estrés hídrico. Así, a demanda de auga vaise incrementar a non ser que haxa un aumento en correspondencia na conservación de auga (eficiencia hídrica) e na reciclaxe deste resurso vital. Ao desenvolver os datos presentados aquí pola ONU, o Banco Mundial continúa explicando que o acceso á auga para producir alimentos será un dos principais retos nas próximas décadas. O acceso á auga necesitará ser equilibrado coa importancia de xestionar a auga de maneira sustentable e tendo en conta o impacto do cambio climático, e outras variables ambientais e sociais.
A Porteliña, San Cibrán de Ribarteme, As Neves
A Porteliña é un lugar da parroquia de San Cibrán de Ribarteme no concello pontevedrés das Neves. Segundo os datos do Instituto Galego de Estatística do ano 2008 ten 8 habitantes (4 homes e 4 mulleres).
Hindmarsh Stadium
O Hindmarsh Stadium é un estadio de fútbol multiusos, principalmente utilizase para o fútbol. Encóntrase en Adelaida, en Australia e ten unha capacidade de 17.000 espectadores. Foi construído en 1960 para albergar os partidos do Adelaide United.
Alfonso Daniel Rodríguez Castelao
Artista e galeguista
Así, en decembro de 1915 vai a Madrid a opositar a funcionario do Instituto Xeográfico Estatístico, á vez que aproveita para participar nunha Exposición de Humoristas e na Exposición de Belas Artes de Madrid, na que obtén grandes eloxios da crítica. Aprobada a devandita oposición, comeza a traballar como auxiliar de Estatística en Pontevedra a principios de 1916, onde residiría xa ata 1936. miniatura|300px|Exposición no [[Palacio de María Pita, en 1917. De esq. a der., de pé: Tella, Abelenda, Barreiro, Sobrino, Palacios, Seijo, Sotomayor, Lloréns, Castelao, Concheiro, Francés, Madariaga (co chapeu nas mans), González del Villar e dúas persoas sen identificar. Sentados: a muller de Francés, Pardo Bazán e Picadillo.]] Nese mesmo ano de 1916 participa como figurante no filme Miss Ledyia, rodado en Pontevedra por José Gil y Gil. Xa en 1918 volve opositar e mellora a praza de funcionario en Pontevedra, á vez que comeza a traballar como profesor adxunto da cátedra de Debuxo, no instituto de segunda ensinanza de Pontevedra, onde coñece a Antón Losada Diéguez cando este vén como catedrático de Psicoloxía, Lóxica e Ética. Fíxose cargo da cátedra de Debuxo, por baixa do titular, durante quince meses.
En 1925 publícase o seu libro de debuxos Cincoenta homes por dez reás. miniatura|Escudo de Castelao na fachada da Sociedade Cultural de [[Reboreda, Redondela|Reboreda.]] A finais de 1927 sufriu unha forte recaída da súa cegueira de hai anos que lle fixo perder a retina do ollo dereito e parte da do esquerdo, polo que ten que someterse a un duro tratamento.
O 3 de xaneiro de 1928 morreulle o seu fillo Alfonso Xesús, sen cumprir aínda os 14 anos e despois dunha infancia con continuos problemas de saúde, o que o deixa tan abatido que practicamente deixa de escribir e debuxar durante case dous anos. Cunha nova axuda da Xunta de Ampliación de Estudos, marchou na primavera de 1929 a Bretaña coa súa dona, en viaxe de estudos para estudar os cruceiros bretóns, traballo que se materializou no libro As cruces de pedra na Bretaña, editado polo Seminario de Estudos Galegos en maio de 1930. Tamén quedou fondamente afectado pola morte de Antón Losada Diéguez o 15 de outubro de 1929.
Na II República
En 1936 constitúese a Fronte Popular, que acolle as reivindicacións autonómicas galegas, e o 25 de xaneiro o Partido Galeguista aproba a integración, decisión que produce a escisión de certos membros da dereita, como Risco, que se adhiren na Dereita Galeguista. Nas eleccións celebradas en febreiro, a Fronte Popular consegue un notable éxito (en Galicia, 26 deputados, fronte a 9 do centro e 11 da dereita), e Castelao resulta elixido de novo deputado. Tras estes resultados puideron crearse de novo as condicións necesarias para a reactivación do Estatuto, e en maio foi convocado o plebiscito para o 28 de xuño. miniatura|300px|[[Antón Villar Ponte, Castelao, Lugrís, Plácido Castro e outros, na Coruña.]] Castelao e o Partido Galeguista protagonizaron a campaña polo si ao Estatuto de autonomía de Galicia, xunto a Izquierda Republicana, os centristas de Portela Valladares e a Dereita Galeguista de Risco. Castelao participou con innumerables mitins e a creación de carteis (aspecto este no que tamén participaron Maside, Seoane ou Camilo Díaz). Finalmente, o Estatuto foi aprobado por unha amplísima maioría e unha alta participación (de case o 75%). Castelao marchou a Madrid xa a primeiros de xullo e agardou alí á Comisión que entregaría oficialmente o proxecto ó Goberno. O día 14 de xullo reuníronse co Presidente das Cortes, Diego Martínez Barrio, e o 17 con Manuel Azaña, Presidente da República. Pero ó día seguinte comeza a guerra civil.
Guerra e exilio
É tamén durante estes primeiros anos da guerra cando publica os seus tres álbums da guerra: Galicia mártir (Valencia, febreiro de 1937), Atila en Galicia (Valencia, xullo de 1937) e Milicianos (Nova York, agosto de 1938). Nos álbums maniféstase a carraxe de Castelao contra o fascismo e a exaltación do heroísmo dos loitadores e dos mártires a prol da liberdade, á vez que fai fincapé na crueldade dos soldados fascistas. Castelao sentiu fondamente tódolos acontecementos da guerra civil española e maila represión, na que perdeu grandes amizades coma Alexandre Bóveda ademais de dous curmáns, José Losada Castelao e Manuel Rodríguez Castelao, no asalto do bou Eva (en 1937).
Ángel de Lema Marina
Traxectoria
A partir do 3 de novembro de 1853 a súa imprenta dedícase case exclusivamente á edición do Faro de Vigo, fundado polos xuristas José Carvajal Pereira e José María Posada. Co tempo pasou a ser da súa propiedade, chegando a exercer como director en 1861, cargo no que foi relevado en 1881 polo seu fillo Eladio de Lema Martín (1853-1928).
ISO 26262
Contexto
Obxectivos da ISO 26262:
Alfonso Daniel Rodríguez Castelao
Galicia como nación
Partindo da base de que Galicia é unha nación, Castelao afirma que como tal ten dereito de autodeterminación.
Galeuzca
As arelas de liberdade coutáronse tralo triunfo das tropas franquistas na guerra civil española en 1939 (en Galicia, as tropas franquistas tomaron o poder ós poucos días do golpe de estado de 1936, e canda si trouxeron consigo unha brutal represión). Aínda así, os acordos entre as tres nacións trasladáronse ó exilio, canda Castelao e outros moitos. Así, o 9 de maio de 1941, promoveuse un novo pacto en Buenos Aires, baixo o nome de Galeuzca, reclamando a autodeterminación dos tres pobos e o apoio dos Aliados. Entre os asinantes atopábase Castelao.
Importancia da lingua galega en Castelao
A miúdo Castelao vinculaba o futuro de Galicia ó futuro da lingua galega:
Santo André de Comesaña, Vigo
Etimoloxía do topónimo
Deu orixe ao antropónimo Comesaña, localizado en maior número na bisbarra de Vigo.
Patrimonio histórico e artístico
Portadas ornamentais catalogadas: Outro patrimonio catalogado:
Tálero de tiro
Ouros países
En Austria emitíronse tamén moedas conmemorativas de eventos relacionados co tiro durante o séulo XIX.
Diaconisa
Historia
Ademais de San Paulo tamén mencionan este ministerio escritores cristiáns antigos, como Clemente de Alexandría e Oríxenes.
Baño maría
Historia e lenda do baño maría
Pero atribúese a vulgarización do baño maría a Alberte o Magno (c. 1200-1280).
Jeremy Bentham
Traxectoria
Dende 1814 converteu a súa casa nun centro de intercambio intelectual e foco dun activo movemento utilitarista. Entre os seus amigos e seguidores máis próximos atopábase James Mill, que quixo facer do seu fillo, John Stuart Mill, o herdeiro de Bentham á fronte do movemento. Ambos foron editores de importantes obras de Bentham, quen tiña o costume de escribir moito, pero deixando a maior parte dos textos inacabados para que os completasen os seus editores.
Zeya
Características
Zeya foi un satélite con fins educativos e con varios obxectivos. Foi nomeado polo río Zeya, próximo ao cosmódromo desde onde foi lanzado o satélite. Foi á súa vez a primeira nave lanzada por un foguete Start-1.2 e a primeira lanzada desde Svobodniy. A bordo levaba un equipo de radio afeccionado, un receptor GPS e outro GLONASS e un retrorreflector láser, co que foi usado para facer probas de comunicacións e experimentos xeodéticos. Zeya reentrou na atmosfera terrestre o 25 de outubro de 1999.
Cascuda
miniatura|upright 1.0|Blaberus giganteus As cascudas, tamén chamadas cascudos e carrouchas, son insectos de varias familias da orde Blattodea. O nome  'cascuda'  tamén se pode se referir a un tipo de maceira.
Belgrado
Turismo
A partir de 2000, coa renovación das relacións diplomáticas con Europa Occidental e Estados Unidos, en Belgrado volve notarse a presenza dos turistas estranxeiros, ausentes dende as Guerras iugoslavas, dos noventa. A Organización do Turismo de Belgrado (TOB) é a organización oficial que promociona Belgrado como destino turístico.
Comunicacións e transporte
Belgrado posúe un sistema de transporte público extenso, baseado nos autobuses|autobús (118 liñas urbanas e máis de 300 liñas suburbanas), tranvías (12 liñas), e trolebuses (8 liñas) O sistema de transporte público está administrado pola Compañía de transporte público Belgrado (GSP Beograd) e SP Lasta, en cooperación con algunhas compañías privadas en varias rutas de autobuses. Belgrado tamén ten unha rede ferrocaril rexional, Beovoz, que está administrada por Ferrocarrís Serbios A Principal estación de trens conecta Belgrado con outras capitais europeas, así como con outras cidades en Serbia. Porén, é máis popular viaxar co automóbil, ademais, Belgrado ten conexións diarias de autocares, os cales se dirixen a un grande número de cidades tanto en Serbia, como no estranxeiro. O sistema de autoestradas permite chegar doadamente a Novi Sad polo norte, Niš polo sur e Zagreb, a capital de Croacia, polo oeste. A cidade atópase situada na confluencia de dous ríos grandes, o Danubio e o Sava, polo que a cidade posúe moitas pontes. As principais pontes da cidade son: A ponte de Branko, e a ponte Gazela. As dúas pontes conectan o centro da cidade con Novi Beograd. O porto de Belgrado, situado no Danubio, permite o trafico fluvial
Goberno e política
O alcalde de Belgrado é desde o 2004, Nenad Bogdanović, membro do Partido Democrático quen substituíu a Dr. Zoran Đinđić, alcalde de Belgrado en 1996, sendo o primeiro alcalde elixido de xeito democrático na historia recente do país.
Falcón albar
Distribución
miniatura|450px|Distribución do falcón albar verde escuro: Sedentario laranxa: No verán; Xoves en xeral migratorios azul: Distribución post-reprodutora É unha ave de distribución circumpolar, que cría en zonas árticas e subárticas. Ás zonas de cría máis boreais en Eurasia están na península de Kamchatka e en Norteamérica en Long Island, na costa da baía de Hudson. En Europa cría en Islandia, Noruega, Suecia, Finlandia e Rusia. En Asia cría só en Rusia. En América, no Canadá, Alasca e Groenlandia.
Territorio de caza e niño
O territorio de caza abrangue entre 63 e 137 km2. Só o territorio inmediato o niño e defendido con intensidade, principalmente fronte ós conxéneres. Os niños doutras especies son tolerados a distancias relativamente curtas. Ás veces os territorios de parellas veciñas solápanse Non fan un auténtico niño: aproveitan saíntes nos acantilados para por directamente os seus ovos sobre unha cuberta de musgo ou liques ou aproveitan niños doutras aves de rapina ou de córvidos, ós que en ocasións expulsan do niño acabado de facer. Na tundra arborada aproveitan niños nas árbores. Usan o mesmo niño varios anos, nalgún caso durante decenios.
Os polos
Os xoves falcóns deixan o niño cando teñen entre 46 e 53 días, e son mantidos polos pais catro u seis semanas máis. parecen aprender as técnicas de voo máis a modo ca outros falcóns: poden pasar despois do primeiro voo unha semana no chan, a onde os pais lles levan a comida. As femias comezan a remuda-las plumas durante a incubación, mentres que os machos o fan dúas semanas máis tarde.
Gran Premio do Canadá de 2015
Antecedentes
Desde a carreira anterior en Mónaco, a decisión da parada en boxes que aparentemente custoulle a Lewis Hamilton a vitoria seguía sendo un tema de conversación cando o paddock chegou ao Canadá. Na roda de prensa do xoves, o campión do mundo insistiu en que "non había que insistir máis" sobre o incidente, dicindo: "Non podo facer nada respecto o pasado, polo que honestamente non ten sentido pensar niso, trátase de tratar de mirar ao futuro."
Práctica libre
A terceira sesión de adestramentos na mañá do sábado viuse empanada por dous períodos de bandeira vermella. Aos vinte minutos da práctica, Felipe Nasr perdeu o control do seu coche cando volanteaba de lado a lado na pista para aumentar a temperatura dos seus pneumáticos, mentres que o seu DRS estaba aberto na primeira parte da última recta. Estrelouse contra a barreira do interior da pista. Logo do levantamento da bandeira vermella, só quedaban doce minutos e todos os pilotos saíron á pista para probar o composto super brando. Foi unha proba curta, aínda que Jenson Button tivo que aparcar o seu coche na curva sete, reportando un problema coa súa unidade de potencia, sacouse a bandeira vermella, unha vez máis, que puxo fin á sesión. Nico Rosberg foi o máis rápido, medio segundo por diante de Raikkonen, mentres que Hamilton que fixo tan só nove voltas, rematou a práctica co tempo máis lento.
Victoria Kamāmalu
Victoria Kamāmalu Kaʻahumanu IV, nada o 1 de novembro de 1838 e finada o 29 de maio de 1866, foi Kuhina Nui de Hawai, consideración equivalente a un primeiro ministro, e princesa herdeira.
Western Union
miniatura|300px|Logo da Western Union.
Participación nas primeiras redes de computadoras
Western Union fracasou nos seus intentos de enxeñar un substituto (o AUTODIN II), o que permitiu o desenvolvemento dun aceptábel sistema de conmutación de paquetes de rede BBN (o promotor de ARPANET), que se converteu no fundamento da actual Internet.
Kero Kero Bonito
O primeiro traballo da banda estivo influenciado polo J-pop, demais do dancehall, e da música de videoxogos; porén, os seus lanzamentos despois do EP de 2018 TOTEP víronse influenciados por grupos de indie rock como Mount Eerie e My Bloody Valentine. Perry, que é medio xaponesa, canta e rapea tanto en xaponés como en inglés.
Western Union
Un problema novo: o bloqueo dalgunhas transaccións
Actualmente, nas transferencias que se envían pola Western Union é obrigatorio confirmar a identidade do remitente. Ocasionalmente, a transferencia falla, e o servizo de atención ao cliente informara ao remitente de que a transacción "no se axusta aos nosos requisitos". O custo da transacción, porén, segue sendo a cargo do cartón bancario do remitente, que se devolve posteriormente.
Emilio Grandío Seoane
Emilio Grandío Seoane, nado na Coruña en 1967, é un historiador, profesor e escritor galego.
Fueguinos
miniatura|Pintura dun fueguino (posiblemente un [[yaghan) feita polo artista do barco HMS Beagle Conrad Martens durante a visita do HMS Beagle.]]
Os indíxenas fueguinos pertencían a diferentes tribos incluíndo os ona (pobo selk'nam), haush (manek'enk), yaghan (yámana), e alacaluf (kawésqar). Todas estas tribos excepto a dos selk'nam vivían exclusivamente en zonas costeiras e tiñan as súas propias linguas. Os yaghans e os alacaluf viaxaban en canoas de madeira de bidueiro polas illas do arquipélago, mentres que os haush que habitaban tamén as costas non o facían. Os selk'nam vivían no interior da illa Grande da Terra do Fogo e alimentábanse principalmente cazando guanacos. Os ona eran exclusivamente cazadores-recadadores terrestres que cazaban animais terrestres como guanacos, raposos, roedores tuco-tucos e aves que aniñaban nas terras altas e tamén peixes e mariscos costeiros. Todas as tribos facían unha vida nómade e non tiñan asentamentos permanentes. Os pobos fueguinos falaban varias linguas distintas: tanto a lingua kawésqar coma a lingua yaghan son consideradas linguas illadas, mentres que os selk'nams falaban unha lingua chon igual que os tehuelches do continente.
Planeta Vexeta
Pasou o tempo e os enfrontamentos entre os dous pobos era cada vez maior, ata que un día un dos Saiyan decidiu facer unha revolta contra os Tsufur. Este Saiyan era o Rei Vexeta (o pai de Vexeta), e na feroz batalla os guerreiros do espazo tiveron a sorte de que aquel día saíra a lúa chea (que en Plant só sae cada 8 anos) e conseguiran exterminar ós Tsufur. O Rei Vexeta despois diso proclamouse rei de todo o planeta e púxolle o seu nome para que a súa fazaña non fose esquecida.
Hyla
Presentan unha ampla distribución, que inclúe Europa, Asia, norte de África e América.
Nasua narica
Adoitan habitar nas zonas boscosas (bosque seco e húmido) das Américas en calquera altitude, dende o nivel do mar até 3500 m, dende o sueste de Arizona e Novo México até Ecuador.
Asun Balzola
Traxectoria
Estudou pintura e grafismo na Academia de Belas Artes de San Fernando en Madrid, tras recuperarse parcialmente dun grave accidente automobilístico. Tamén traballou nos campos da publicidade e o deseño gráfico. O seu arquivo e biblioteca persoal foron legadas, postumamente, ao Centro de Documentación Infantil da Biblioteca Central de Donostia. O seu estilo de ilustración caracterízase, na súa variante máis coñecida, polo uso de manchas de cor (con frecuencia, acuarela) e contornos grosos.
Illa Elefante
Xeografía
miniatura|left A illa ten 47 km longo e 27 km de largo. Atópase situada a 1.253 quilómetros ao suroeste da illas Xeorxias do Sur, a 953 km ao sur das illas Malvinas e a 885 km ao suroeste do cabo de Fornos. Entre 4´5 a 9 km ao noroeste da illa atópanse os Farallones Focas.
Kekāuluohi Likelike
Traxectoria
En 1870 casou con Archibald Scott Cleghorn, próspero home de negocios escocés asentado en Honolulu que foi nomeado gobernador de Oahu. O matrimonio mantivo unha relación de amizade con Robert Louis Stevenson que con frecuencia visitaba a súa residencia.
Deus salve o Tsar
Letra
O himno ruso foi un dos máis breves do mundo, era moi fácil de recordar e adoitaba repetirse tres veces.
Kamogawa
O concello de Kamogawa limita co concello de Minamibōsō, de Kyonan, de Futtsu, de Kimitsu, de Ōtaki e de Katsuura.
Francisco de Zurbarán
Mocidade
En 1617 estableceuse en Llerena (Estremadura), onde naceron os seus tres fillos: María, Xoán (Llerena 1620-Sevilla 1649), (que foi pintor, como o seu pai, e morreu durante a gran peste acontecida en 1649), e Isabel Paula. En 1622 era xa un pintor recoñecido, polo que foi contratado para pintar un retablo para unha igrexa da súa cidade natal.
dereita|miniatura|Crucifixión de Velázquez. Igual ca na Crucifixión de Velázquez (pintado cara a 1630, máis ríxido e simétrico), os pés están cravados por separado. Nesa época, as obras, en ocasións monumentais, trataban de se recrear morbosamente na crucifixión; de aí o número de cravos. Por exemplo, nas Revelacións de Santa Bríxida fálase de catro cravos. Por outra parte, e tralos decretos tridentinos, o espírito da Contrarreforma opúxose ás grandes escenificacións, orientando especialmente ós artistas cara as composicións en que se representase unicamente a Cristo. Moitos teólogos sostiñan que tanto o corpo de Xesús como o de María tiñan que ser uns corpos perfectos. Zurbarán aprendeu ben estas leccións, afirmándose, ós vinte e nove anos, como un mestre incontestable.
O mestre sevillano
Zurbarán quixo representa-lo horror sen que na composición aparecese nin unha pinga de sangue. Aquí non se intúe o divino que precede á Resurrección. A boca entreaberta non deixa escapar nin un berro de dor, demostra o abatemento paroxístico, di nun sopro, simple e terriblemente, que xa é demasiado para seguir vivindo.
A gloria nacional
En 1634 efectuou unha viaxe a Madrid. A súa estanza na capital resultou determinante para a súa evolución pictórica. Deu co seu amigo Diego Velázquez, co que analizou e meditou sobre as súas obras. Puido contempla-las obras dos pintores italianos que traballaban na corte de España, como as de Angelo Nardi e Guido Reni. Zurbarán renunciou, dende ese momento, ó tenebrismo dos seus inicios, así como ás veleidades caravagistas (das que se pode ver un exemplo no cadro: A Exposición do corpo de San Boaventura, especialmente nas faces dos adolescentes situados na parte dereita do cadro). Os seus ceos fixéronse máis claros e os tons menos contrastados.
Esta última cidade, na ribeira do Guadalquivir era un dos grandes portos europeos, que vivía do comercio coas Américas. Os galeóns chegaban cargados de ouro e levantaban áncoras coas bodegas cheas de produtos españois (entre outras cousas, obras de arte). Tense constancia de que, en 1638, Zurbarán, reclamou o pago dunha suma que lle debía Lima.
En xaneiro de 1643 o Conde-Duque de Olivares ata ese momento favorito de Filipe IV de España, foi exiliado. Olivares era un gran protector dos pintores andaluces. Esta crise política uniuse a unha ralentización da actividade comercial de Sevilla, o que significou, así mesmo, que diminuíse o número de encargos pictóricos. Zurbarán, altamente estimado, non se viu afectado por este contratempo. En 1644 casou con Leonor de Tordera, filla dun ourive. Ela tiña vinte e oito anos e Zurbarán corenta e seis. Tiveron seis fillos.
A estética e a vida conventual en Sevilla a principios do século XVII
miniatura|200px|dereita|San Francisco axeonllado cunha caveira nas mans, [[1658 (84 x 53 cm), Alte Pinakothek, Múnic.]] En 1600 existían en Sevilla trinta e sete conventos. Durante os vinte e cinco anos seguintes fundáronse outros quince. Os conventos foron os grandes mecenas dos pintores, moi esixentes en canto á composición e calidade das obras: tanto é así que Zurbarán, por medio dun contrato, comprometeuse a aceptar que lle fosen devolvidos todos aqueles cadros que non fosen do agrado dos relixiosos.
Eduardo Cea Naharro
Traxectoria
Fillo de Manuel de Cea Gándara e de Francisca Naharro, casou con Joaquina Varela de Luaces, descendente de Vicente Varela de Luaces, de Mondoñedo, coa que tivo dous fillos, Juan Jacobo (avogado de mariña), e Eduardo (escritor de La Ilustración Gallega y Asturiana), os cales morreron antes que seu pai.
A Caxigueira, O Pereiro, Alfoz
A Caxigueira é un lugar da parroquia do Pereiro no concello lugués de Alfoz na comarca da Mariña Central. Segundo o IGE en 2011 tiña sete habitantes (catro homes e tres mulleres).
Lavadores, Vigo
Deportes
No aspecto deportivo cabe nomear a Unión Balonmán Lavadores, o AD Lavadores CF de fútbol e o Nieto CF, que xogan no Campo do Meixoeiro. O club de balonmán logrou éxitos deportivos na primeira década dos anos 2000, e acadou o seu cumio na primeira nacional durante anos na parte alta desa categoría.
Moure
Amais, como apelido pode referirse a:
Ghadi (filme)
Sinopse
Leba, un profesor de música ten dúas fillas. O terceiro embarazo da súa esposa resulta nun neno, Ghadi, con necesidades especiais. O barrio ten moita opinión sobre que deberían facer con el, mais Leba está disposto a todo para manter unida a súa familia, mesmo facer un milagre.
A Costa, O Pereiro, Alfoz
A Costa é un lugar da parroquia do Pereiro no concello lugués de Alfoz na comarca da Mariña Central. Segundo o IGE en 2011 tiña 16 habitantes (oito homes e oito mulleres).
M. Shadows
Carreira musical
Nos seus comezos na música M. Shadows comezou tocando o piano, e o seu interese polo rock aumentou segundo creceu cos anos e comezou a tocala guitarra, escoitaba punk rock como H2O e The Misfits, mais o seu interese polo metal non nacerá ata que o pai lle regala o álbum Appetite For Destruction de Guns N' Roses. Cando estaba no instituto de Huntington Beach formou unha banda de punk chamada "Successful Failure", estando nesta banda compón a canción “Streets”, a cal forma parte do primeiro álbum de Avenged Sevenfold Sounding the Seventh Trumpet. En 1999 forma a banda de metal Avenged Sevenfold, xunto ós seus amigos de instituto Zacky Vengeance, Jimmy "The Rev" Sullivan, e Matt Wendt; e máis adiante uniríase Synyster Gates como amigo de The Rev.